Peterhof (by)

Denne artikkelen er om byen Peterhof. For palasset med samme navn se Peterhof.

Peterhof (russisk: Петерго́ф – Petergof (Peterhof, tysk for «Peters hoff»)) er en by i Petrodvortsovyj-distriktet i den føderale byen St. Petersburg i Russland. Den ligger ved sørkysten av Finskebukta, rundt 30 km vest for sentrum av St. Petersburg. Innbyggertall: 64 791 (folketelling 2002).

Byen har navnet etter palasskomplekset Peterhof, som byen er bygget opp rundt. Peterhof-palasset består av en rekke palasser og et omfattende park- og hageområde. Det ble bygget etter ordre fra Peter den store, og blir av og til kalt «Russlands Versailles». Palasskomplekset inngår i verdensarvstedet St. Petersburg.

Byen er også hjemby for det ene av Statsuniversitetet i St. Petersburgs to campuser. 

 Referanser 

 Eksterne lenker 

 The Great Peterhof Palace (engelsk)
 Peterhof: Historien om byen og parkene (russisk)

Kategori:Byer underlagt den føderale byen Sankt Petersburg
Kategori:Bosetninger etablert i 1705
Kategori:1705 i Russland